O tomen los por los rabos, e tirēgelos, e meſſen les quātos pelos les podieren meſſar, e metan los en otra tal caña como deximos, e pongan aquella caña en vn lugar qual quier dela poſada, e tomē vna caña vera verde, e tierna, e tomen vna piedra qual dizen caraue, e alimpienla con aquella piedra la caña, e deſpues trayan les la caña delos roſtros faſta los cabos delos rabos, e deſpues embueluan la caña en vn paño, o encubran la dellos q lo non vean, e quando el Sol ſe quiſiere poner pongangela entre las piernas demanera que lo non entiendā, de deſpues pongan la caña en vn lugar de la poſada, en manera que la non veā, e el que eſto feziere non fable mientra lo feziere, ca eſto les fara que fuyan.